Neeme Katt

Neeme Katt (sündinud 21. augustil 1962) on eesti õpetaja, Jõgeva Põhikooli keemia- ja informaatikaõpetaja, õppematerjalide autor. 

 Haridus 
Neeme Katt on lõpetanud 1985. aastal Tartu Riikliku Ülikooli keemia erialal.TRÜ füüsika-keemiateaduskonna keemia osakonna lõpetajad 1985. aastal

 Ametialane ja ühiskondlik tegevus 
Ta on õpetanud alates 1985. aastast Jõgeva 2. Keskkoolis, hiljem Jõgevamaa Gümnaasiumis ja Jõgeva Põhikoolis. Ta on juhendanud Jõgeva 2. Keskkoolis matkaringi ja õpetab Jõgevamaa Gümnaasiumis valikkursust "Matkamise alused". Neeme Katt on ka juutuuber, tema omanimelisel Youtube'i kanalil on arvukalt keemiateemalisi videoid. Ta on koostanud mitmeid e-õppematerjale: Moodle'i kursused "Uurimistöö alused" ja "Programmeerimine I, II, III; "Informaatika 8. klassile".

 Tunnustus 
 2017 – Jõgevamaa kuldrist
2013 – Aasta gümnaasiumiõpetaja (riiklik)
 2013 – Maakonna parim gümnaasiumiõpetaja
 2026 – Valgetähe V klassi teenetemärk"President tunnustab teenetemärgiga 203 inimest" ERR, 30. jaanuar 2026

Neeme Kati juhendatud õpilaste uurimistööd on korduvalt edukalt osalenud vabariiklikel ja rahvusvahelistel uurimistööde konkurssidel, töid on avaldatud õpilaste teadusajakirjas "Akadeemiake".

 Teosed 
 2000, uuendatud 2017 – "Keemia lühikursus gümnaasiumile"
 2004, täiendatud 2007, uuendatud 2021 – "Keemia lühikursus põhikoolile"

 Isiklikku 
Ta vanemad olid õpetajad.

Tema abikaasa on Jõgeva Muusikakooli direktor ja koorijuht Merike Katt, neil on lapsed Maria, Anna ja Joosep.

Huvitub matkamisest ja fotograafiast ning on korraldanud õpetajakarjääri algusest peale matku õpilastega nii mägedesse kui ka kõrbetesse.

Tema kursusekaaslane oli muusik ja saatejuht Onu Bella ehk Igor Maasik.

Tal on leitnandi auaste.

 Viited 

 Välislingid 
 Neeme Katt Youtube'is

Kategooria:Eesti õpetajad
Kategooria:Tartu Ülikooli füüsika-keemiateaduskonna vilistlased
Kategooria:Valgetähe V klassi teenetemärgi kavalerid
Kategooria:Sündinud 1962